Държавен вестник, бр. 94, 2023 г., стр. 87

БРОЙ  94	
Д Ъ Р Ж А В Е Н  В Е С Т Н И К 	
СТР.  87  
(2) Информацията се предоставя от меди­
атора на координатора на съдебния център 
в тридневен срок от приключването на про­
цедурата.
(3) Когато страните заявят съгласието си 
за продължаване на процедурата след при­
ключване на първата среща с продължител­
ност три часа, медиаторът уведомява за това 
координатора на съдебния център, като му 
предава и писменото съгласие на страните. 
Медиаторът уведомява координатора и за 
съгласието на страните да продължат проце­
дурата по медиация извън съдебния център.
(4) Медиаторът попълва и предава на 
координатора формуляра с информация за 
приключилата медиация, независимо дали тя е 
завършила в съдебния център или извън него.
(5) В информацията при приключване на 
процедурата медиаторът отразява дали стра­
ните са постигнали съгласие за оттегляне или 
отказ от иска или за одобряване на спогодба от 
съда, без да посочва конкретните постигнати 
от тях договорки или направени изявления.
Чл. 42. (1) След всяка проведена среща в 
процедурата по медиация страните и меди­
аторът подписват протокол, удостоверяващ 
нейната продължителност и участието на 
страните.
(2) Медиаторът предава протоколите от 
проведените срещи на координатора на съ­
дебния център заедно с информацията при 
приключване на процедурата по предходния 
член.
Чл. 43. (1) При приключване на процедурата 
по медиация страните и техните адвокати, 
ако са участвали в нея, предоставят на ко­
ординатора на съдебния център информация 
за нивото на удовлетвореност от проведената 
процедура чрез попълване на формуляр.
(2) В началото на процедурата по медиа-
ция медиаторът предоставя на страните и 
адвокатите им формуляра по ал. 1, като 
разяснява необходимостта от събирането на 
информацията.
(3) В едноседмичен срок от приключване 
на процедурата координаторът събира форму­
лярите. Формулярът може да бъде попълван 
и електронно.
(4) За събирането на информация за ни­
вото на удовлетвореност от процедурата ко­
ординаторът може да иска съдействието на 
деловодителя, секретаря и съдията по делото.
Чл. 44. (1) Всички съобщения от страните 
до координатора на съдебния център могат да 
бъдат изпращани и по електронна поща или 
чрез друг електронен способ.
(2) Съобщенията от медиатора до коорди­
натора могат да бъдат изпращани и по елек­
тронна поща или чрез друг електронен способ.
(3) Всички документи на хартиен носител, 
свързани с процедурата по медиация, се за­
пазват само като електронен образ в ЕИСС.
(4) Снемането на електронен образ на до­
кументите на хартиен носител и запазването 
им в ЕИСС се извършват от координатора 
или от друг съдебен служител, определен от 
председателя на съда. Документът на харти­
ен носител се връща на лицето, което го е 
представило.
Чл. 45. (1) Правилата на настоящата глава 
се прилагат съответно и в случаите, когато 
процедурата по медиация в съдебния център 
започва по инициатива на страните по вися­
що съдебно дело (чл. 19, ал. 2 от Закона за 
медиацията).
(2) В тези случаи страните подават до 
координатора на съдебния център писмено 
заявление.
(3) За провеждане на процедурата по ме­
диация страните заплащат такса в размера, 
посочен в приложение № 1, като прилагат 
доказателства за заплащането є към заявле­
нието по ал. 2. Когато такива доказателства 
не са представени, координаторът съобщава 
на страните да ги представят в тридневен 
срок от уведомяването.
Г л а в а  ч е т в ъ р т а
ЗАПЛАЩАНЕ НА ПРОЦЕДУРАТА ПО МЕ­
ДИАЦИЯТА, ПРОВЕЖДАНА В СЪДЕБНИ­
ТЕ ЦЕНТРОВЕ, ВЪЗНАГРАЖДЕНИЕ НА 
МЕДИАТОРИТЕ И РАЗНОСКИ
Чл. 46. (1) Условията и редът за заплащане 
на процедурите по медиация, провеждани 
в съдебните центрове, и възнагражденията 
на медиаторите към съдебните центрове са 
предвидени в Закона за медиацията и в на­
стоящата наредба.
(2) Възнаграждението за дейността на 
медиатора се дължи в размер, посочен в 
приложение № 2.
(3) Възнаграждението на медиатора не 
може да се определя или изплаща под условие 
или да се обвързва с изхода от проведената 
процедура по медиация.
Чл. 47. (1) Когато страните или някоя от 
тях не се явят на определената първа среща 
в процедурата по медиация, след като са 
надлежно уведомени за нея, и медиацията 
не бъде проведена, медиаторът има право на 
възнаграждение за среща с продължителност 
един час.
(2) Когато след изтичане на първия час от 
първата среща в процедурата по медиация 
процедурата бъде прекратена поради неже­
ланието на страните или на някоя от тях 
да продължат участието си в процедурата, 
медиаторът има право на възнаграждение за 
проведената среща от един час.